open-index/open-wikipedia-markdown huggingface dataset:
สงครามครูเสดครั้งที่ 2

thumb|300px|“สภาสงครามครูเสดครั้งที่ 2”  -- พระเจ้าคอนราดที่ 3 แห่งเยอรมนี, พระเจ้าหลุยส์ที่ 7 แห่งฝรั่งเศส และพระเจ้าบอลด์วินที่ 3 แห่งเยรูซาเลม

**สงครามครูเสดครั้งที่ 2** () (ค.ศ. 1147–1149)  เป็นสงครามครูเสด ครั้งสำคัญครั้งที่สองที่เริ่มจากยุโรปในปี ค.ศ. 1145 ในการโต้ตอบการเสียอาณาจักรเอเดสสาในปีก่อนหน้านั้น 

อาณาจักรเอเดสสาเป็นอาณาจักรครูเสดอาณาจักรแรกที่ก่อตั้งขึ้นระหว่างสงครามครูเสดครั้งที่ 1 (ค.ศ. 1095–1099) และเป็นอาณาจักรแรกที่ล่ม สงครามครูเสดครั้งที่ 2 ได้รับการประกาศโดยสมเด็จพระสันตะปาปายูจีนที่ 3 และเป็นสงครามครูเสดครั้งแรกที่นำโดยพระมหากษัตริย์ยุโรปที่รวมทั้งพระเจ้าหลุยส์ที่ 7 แห่งฝรั่งเศส และพระเจ้าคอนราดที่ 3 แห่งเยอรมนี พร้อมด้วยการสนับสนุนของขุนนางสำคัญต่างๆ ในยุโรป กองทัพของทั้งสองพระองค์แยกกันเดินทางข้ามยุโรปไปยังตะวันออกกลาง หลังจากข้ามเข้าสู่ดินแดนของจักรวรรดิไบแซนไทน์ในอานาโตเลียแล้ว กองทัพทั้งสองต่างก็ได้รับความพ่ายแพ้ต่อเซลจูกเติร์ก แหล่งข้อมูลของคริสเตียนตะวันตก--โอโดแห่งดุยล์ (Odo of Deuil) และคริสเตียนซีเรียคอ้างว่าจักรพรรดิมานูเอลที่ 1 โคมเนนอสแห่งจักรวรรดิไบแซนไทน์ทรงมีส่วนในความพ่ายแพ้ครั้งนี้โดยทรงสร้างอุปสรรคแก่การเดินหน้าของกองทัพทั้งสองโดยเฉพาะในอานาโตเลีย และทรงเป็นเป็นผู้สั่งการโจมตีของเซลจูกเติร์ก กองทัพที่ร่อยหรอที่เหลือของพระเจ้าหลุยส์และพระเจ้าคอนราดก็เดินทางต่อไปยังกรุงเยรูซาเลม และในปี ค.ศ. 1148 ก็เข้าโจมตีดามาสคัสตามคำแนะนำอันไม่สมควร สงครามครูเสดครั้งที่ 2 จบลงด้วยความล้มเหลวและชัยชนะของฝ่ายมุสลิม และเป็นสงครามที่นำไปสู่การเสียกรุงเยรูซาเลม และ สงครามครูเสดครั้งที่ 3 ในปลายคริสต์ศตวรรษที่ 12

ความสำเร็จอย่างเดียวของสงครามครูเสดครั้งนี้เกิดขึ้นนอกบริเวณเมดิเตอเรเนียนเมื่อชนกลุ่มต่างๆ ที่กำลังเดินทางทางเรือไปยังดินแดนศักดิ์สิทธิ์เพื่อไปเข้าร่วมในสงครามที่รวมทั้งเฟล็มมิช, ฟริเชียน, นอร์มัน, อังกฤษ, สกอต และเยอรมันมีโอกาสหยุดช่วยฝ่ายโปรตุเกสจากการเสียเมืองลิสบอนจากการล้อมโดยชาวมัวร์ในปี ค.ศ. 1147

ขณะเดียวกันในยุโรปตะวันออกสงครามครูเสดตอนเหนือครั้งแรกก็เริ่มขึ้นโดยมีจุดประสงค์ในการเปลี่ยนกลุ่มชนที่เป็นเพกันให้มารับนับถือคริสต์ศาสนาซึ่งเป็นสงครามที่ดำเนินต่อมาเป็นเวลาอีกหลายร้อยปี

## อ้างอิง

## ดูเพิ่ม
* สงครามครูเสด 
* ประวัติศาสตร์คริสต์ศาสนา 
* จักรวรรดิโรมันอันศักดิ์สิทธิ์
* จักรวรรดิไบแซนไทน์
* ราชอาณาจักรเยรูซาเลม
* จักรวรรดิเซลจูก
* อาณาจักรครูเสด
* ราชวงศ์อับบาซียะฮ์
* ราชวงศ์ฟาติมียะห์

## แหล่งข้อมูลอื่น

*
หมวดหมู่:ประวัติศาสตร์ศาสนาคริสต์
หมวดหมู่:สงครามเกี่ยวข้องกับทวีปยุโรป
หมวดหมู่:สงครามเกี่ยวข้องกับตะวันออกกลาง
หมวดหมู่:สงครามเกี่ยวข้องกับเยอรมนี
หมวดหมู่:สงครามเกี่ยวข้องกับฝรั่งเศส
หมวดหมู่:สงครามเกี่ยวข้องกับอังกฤษ
หมวดหมู่:สงครามเกี่ยวข้องกับอิตาลี
หมวดหมู่:สงครามเกี่ยวข้องกับโปรตุเกส
หมวดหมู่:สงครามเกี่ยวข้องกับอาร์มีเนีย
หมวดหมู่:สงครามเกี่ยวข้องกับสเปน
หมวดหมู่:จักรวรรดิไบแซนไทน์
หมวดหมู่:จักรวรรดิเซลจูก
สโลว์ไดฟ์

**สโลว์ไดฟ์**  () เป็นวงดรีมป็อป จากอังกฤษ ก่อตั้งวงในปี 1989 ในเรดิง เทศมณฑลบาร์กเชอร์ โดย  Neil Halstead (กีตาร์ ร้องนำ), Rachel Goswell (กีตาร์ ร้องนำ),  Nick Chaplin (เบส), Christian Savill (กีตาร์), Adrian Sell (กลองในปี, 1989), Simon Scott (กลองในปี 1990 ถึง 1994) and Ian McCutcheon (กลองในปี 1994 ถึง 1995). มีอัลบั้มแรกชื่อ Just for a Day 1991  อัลบั้มต่อมาคือ  และ  อัลบั้ม Souvlaki 1993 ในปี 1995 ออกอัลบั้ม Pygmalion ก่อนจะแยกวงในปี 1995 

## อ้างอิง

หมวดหมู่:กลุ่มดนตรีออลเทอร์นาทิฟร็อกสัญชาติอังกฤษ
หมวดหมู่:กลุ่มดนตรีที่ก่อตั้งในปี พ.ศ. 2532
ดรีมป็อป

**ดรีมป็อป** () เป็นแนวดนตรีของออลเทอร์นาทิฟร็อก ที่พัฒนาขึ้นในทศวรรษที่ 1980 โดยมีลักษณะที่เน้นเสียงเมโลดี้ที่ครอบคลุมเหมือนเสียงบรรยากาศ

คำว่า "ดรีมป็อป" ได้มีการคิดค้นในปลายยุค 1980 โดย อเล็กซ์ อะยูลี (Alex Ayuli) แห่งวง เอ. อาร์. เคน (A.R. Kane) ไซมอน เรย์โนลส์ (Simon Reynolds) ได้นิยามชื่อ ชูเกซซิง (shoegazing) เรย์โนลส์ เป็นคนแรกที่ให้เครดิตคำนี้ว่าเป็น ดรีมป็อป เพื่ออธิบายว่าเป็นแนวเพลงและได้อิทธิพลจากวงค็อกโททวินส์ ในทศวรรษที่ 1990 คำว่า dream pop กับ shoegazing มีการเรียกที่แตกต่างกันและสามารถใช้สับเปลี่ยนกันได้

## อ้างอิง

หมวดหมู่:แนวเพลงออลเทอร์นาทิฟร็อก
สงครามครูเสดครั้งที่ 3

[thumb|300px|“[การล้อมเมืองเอเคอร์” ระหว่างปี ค.ศ. 1189 ถึงปี ค.ศ. 1191]]

**สงครามครูเสดครั้งที่ 3** หรือ **สงครามครูเสดกษัตริย์**() (ค.ศ. 1189-ค.ศ. 1192) เป็นสงครามครูเสดที่ฝ่ายผู้นำยุโรปพยายามกู้ดินแดนศักดิ์สิทธิ์คืนจากศอลาฮุดดีน (Salāh al-Dīn Yūsuf ibn Ayyūb). 

หลังจากความล้มเหลวของสงครามครูเสดครั้งที่ 2 ราชวงศ์เซนกิด (Zengid dynasty) ก็เข้าครอบครองซีเรียและสร้างความขัดแย้งกับฟาติมียะห์ผู้ปกครองอียิปต์ที่เป็นผลที่ทำให้อียิปต์และซีเรียรวมตัวกันภายใต้การนำของศอลาฮุดดีนผู้ใช้อำนาจในการลดอำนาจของรัฐคริสเตียนและยึดเยรูซาเลมในปี ค.ศ. 1187 ด้วยความมุ่งมั่นในความเป็นคริสเตียนที่ดีสมเด็จพระเจ้าเฮนรีที่ 2 แห่งอังกฤษ  และ พระเจ้าฟิลิปที่ 2 แห่งฝรั่งเศสก็ทรงยุติความบาดหมางกัน เพื่อจะร่วมกันนำสงครามครูเสดครั้งใหม่ (แม้ว่าการเสด็จสวรรคตของสมเด็จพระเจ้าเฮนรีที่ 2 ในปี ค.ศ. 1189 จะต้องทำให้ผู้นำฝ่ายอังกฤษต้องเปลี่ยนไปเป็นสมเด็จพระเจ้าริชาร์ดที่ 1 แห่งอังกฤษแทนที่) สมเด็จพระจักรพรรดิฟรีดริชที่ 1 แห่งโรมันอันศักดิ์สิทธิ์ผู้มีพระชนมายุสูงแล้วก็ทรงรวบรวมกำลังพลและนำกองทัพอันใหญ่โตเดินทางไปยังอานาโตเลียแต่ไปทรงจมน้ำตายเสียก่อนที่จะถึงดินแดนศักดิ์สิทธิ์ ทหารเป็นจำนวนมากที่หมดกำลังใจก็พากันเดินทางกลับ

หลังจากที่ได้รับชัยชนะหลายครั้งฝ่ายคริสเตียนก็ทะเลาะกันเรื่องทรัพย์สินที่ได้จากสงคราม เลโอโปลด์ที่ 5 ดยุคแห่งออสเตรีย (Leopold V, Duke of Austria) และพระเจ้าฟิลิปหมดความอดทนกับพระเจ้าริชาร์ดก็เดินทางต่อไปยังดินแดนศักดิ์สิทธิ์ในเดือนสิงหาคม ค.ศ. 1191 เมื่อวันที่ 2 กันยายน ค.ศ. 1192 พระเจ้าริชาร์ดและศอลาฮุดดีนก็ตกลงในสนธิสัญญาที่มีผลทำให้เยรูซาเลมอยู่ภายใต้การครอบครองของมุสลิมแต่นักแสวงบุญคริสเตียนผู้ไม่ถืออาวุธสามารถเดินทางเข้าไปในเมืองเพื่อทำการสักการะได้ พระเจ้าริชาร์ดเสด็จออกจากดินแดนศักดิ์สิทธิ์เมื่อวันที่ 9 ตุลาคม ความล้มเหลวในการยึดเยรูซาเลมคืนนำมาซึ่งสงครามครูเสดครั้งที่ 4 หกปีต่อมา

## อ้างอิง

## ดูเพิ่ม
* สงครามครูเสด 
* ประวัติศาสตร์คริสต์ศาสนา 
* จักรวรรดิโรมันอันศักดิ์สิทธิ์
* ราชอาณาจักรเยรูซาเลม
* อาณาจักรครูเสด
* จักรวรรดิเซลจูก

## แหล่งข้อมูลอื่น

*
หมวดหมู่:ประวัติศาสตร์ศาสนาคริสต์
หมวดหมู่:สงครามเกี่ยวข้องกับทวีปยุโรป
หมวดหมู่:สงครามเกี่ยวข้องกับตะวันออกกลาง
หมวดหมู่:สงครามเกี่ยวข้องกับเยอรมนี
หมวดหมู่:สงครามเกี่ยวข้องกับฝรั่งเศส
หมวดหมู่:สงครามเกี่ยวข้องกับอังกฤษ
หมวดหมู่:สงครามเกี่ยวข้องกับออสเตรีย
หมวดหมู่:จักรวรรดิเซลจูก
การแพร่

thumb|right|ภาพแสดงการผสมกันของสารสองสารด้วยการแพร่

**การแพร่** เป็นการกระจายตัวของโมเลกุลของสสารจากจุดที่มีความเข้มข้นสูงกว่าไปยังจุดที่มีความเข้มข้นต่ำกว่าด้วยการเคลื่อนที่เชิงสุ่มของโมเลกุล การแพร่จะทำให้เกิดการผสมของวัสดุอย่างช้า ๆ สำหรับเฟสหนึ่ง ๆ ของวัสดุใด ๆ ก็ตามที่มีอุณหภูมิสม่ำเสมอและไม่มีแรงภายนอกมากระทำกับอนุภาค กระบวนการแพร่ก็จะยังคงเกิดถึงแม้ว่าสสารจะผสมกันโดยสมบูรณ์หรือเข้าสู่ภาวะสมดุลแล้ว โดยพื้นฐานแล้ว การเคลื่อนที่ของโมเลกุลจากพื้นที่ที่มีความเข้มข้นสูงไปสู่ความเข้มข้นที่ต่ำกว่าเรียกว่าการแพร่ทั้งสิ้น ตัวอย่างการแพร่ เช่น การแพร่ของเกล็ดด่างทับทิมในน้ำ การแพร่ของน้ำหวานในน้ำ การแพร่ของสีน้ำในน้ำ การแพร่ของแก๊สคาร์บอนไดออกไซด์ในอากาศ

โดยปกติแล้วการแพร่ของโมเลกุลจะอธิบายทางคณิตศาสตร์ได้โดยผ่านกฎของฟิกส์

## การประยุกต์ใช้งาน
การแพร่เป็นหลักการพื้นฐานที่สำคัญในสาขาย่อยของวิชาฟิสิกส์ เคมี ชีววิทยา
ตัวอย่างการประยุกต์ใช้งานมีดังต่อไปนี้
* กระบวนการเผาผนึก (Sintering) เพื่อสร้างวัสดุแข็ง (เช่นการทำโลหะผง การทำเซรามิกส์)
* การออกแบบตัวทำปฏิกิริยาเคมี
* การออกแบบตัวเร่งปฏิกิริยา ในอุตสหกรรมเคมี
* การแพร่คาร์บอนหรือไนโตรเจน ลงไปในเหล็กเพื่อปรับปรุงคุณสมบัติ
* การกระจายน้ำตาลเมื่อลงไปในน้ำ
* การโดป (doping) ในกระบวนการผลิตสารกึ่งตัวนำ

## ดูเพิ่ม
* ออสโมซิส

หมวดหมู่:การแพร่
สงครามครูเสดครั้งที่ 5

**สงครามครูเสดครั้งที่ 5** () (ค.ศ. 1217-ค.ศ. 1221) เป็นสงครามครูเสดที่พยายามยึดเยรูซาเลมและดินแดนศักดิ์สิทธิ์ทั้งหมดคืนโดยเริ่มด้วยการโจมตีรัฐมหาอำนาจของอัยยูบิดในอียิปต์

สมเด็จพระสันตะปาปาโฮโนริอุสที่ 3 ทรงรวบรวมกองทัพครูเสดโดยการนำของเลโอโปลด์ที่ 4 ดยุคแห่งออสเตรีย (Leopold VI, Duke of Austria) และ สมเด็จพระเจ้าแอนดรูว์ที่ 2 แห่งฮังการี ต่อมาในปี ค.ศ.  1218 กองทัพเยอรมนีที่นำโดยโอลิเวอร์แห่งโคโลญและกองกำลังหลายชาติที่ประกอบด้วยกองทัพชาวเนเธอร์แลนด์, เฟลมมิช และฟรีเชียนที่นำโดยวิลเลียมที่ 1 เคานท์แห่งฮอลแลนด์ (William I, Count of Holland) ก็มาร่วม ในการที่จะโจมตีดามิยัตตาในอียิปต์ฝ่ายครูเสดก็ไปเป็นพันธมิตรกับอาณาจักรสุลต่านแห่งรัมในอานาโตเลียผู้โจมตีอัยยูบิดในซีเรียเพื่อที่ป้องกันไม่ให้นักรบครูเสดต้องเผชิญกับการต่อสู้กับศัตรูพร้อมกันสองด้าน

หลังจากยึดเมืองท่าดามิเอตตาได้แล้วนักรบครูเสดก็เดินทัพลงใต้ต่อไปยังไคโรในเดือนกรกฎาคมในปี ค.ศ. 1221 แต่ต้องหันทัพกลับเพราะเสบียงร่อยหรอลง การจู่โจมยามกลางคืนของสุลต่านอัล-คามิลทำให้ฝ่ายครูเสดเสียทหารไปเป็นจำนวนมาก อัล-คามิลตกลงในสัญญาสงบศึกแปดปีกับยุโรป

## เรียกเข้าสงคราม
ในปี ค.ศ. 1213 สมเด็จพระสันตะปาปาอินโนเซนต์ที่ 3 ทรงออกพระบัญญัติ “Quia maior” เรียกร้องให้ผู้คนในคริสต์ศาสนจักรเข้าร่วมในสงครามครูเสด แต่ก็ไม่มีพระมหากษัตริย์และพระจักรพรรดิของยุโรปใด้ที่สนพระทัยเพราะมัวแต่ยุ่งอยู่กับการต่อสู้กันเอง พระสันตะปาปาอินโนเซนต์เองก็ไม่ทรงต้องการความช่วยเหลือจากกลุ่มนี้เพราะเมื่อพระมหากษัตริย์นำการต่อสู้ในสงครามครูเสดครั้งที่ 2 ก็ประสบความล้มเหลว พระองค์จึงทรงสั่งให้มีขบวนแห่, การสวดมนต์ และการเทศนาเพื่อเป็นการชักชวนให้คนทั่วไป ขุนนางระดับรอง และอัศวินเข้าร่วม

## อ้างอิง

## ดูเพิ่ม
* สงครามครูเสด 
* ประวัติศาสตร์คริสต์ศาสนา 
* จักรวรรดิโรมันอันศักดิ์สิทธิ์
* จักรวรรดิไบแซนไทน์
* ราชอาณาจักรเยรูซาเลม
* จักรวรรดิเซลจูก
* อาณาจักรครูเสด
* จักรวรรดิละติน

## แหล่งข้อมูลอื่น

*
หมวดหมู่:ประวัติศาสตร์ศาสนาคริสต์
หมวดหมู่:สงครามเกี่ยวข้องกับทวีปยุโรป
หมวดหมู่:สงครามเกี่ยวข้องกับตะวันออกกลาง
หมวดหมู่:สงครามเกี่ยวข้องกับไซปรัส
หมวดหมู่:สงครามเกี่ยวข้องกับเยอรมนี
หมวดหมู่:สงครามเกี่ยวข้องกับฮังการี
หมวดหมู่:สงครามเกี่ยวข้องกับโครเอเชีย
หมวดหมู่:สงครามเกี่ยวข้องกับเนเธอร์แลนด์
หมวดหมู่:สงครามเกี่ยวข้องกับฝรั่งเศส
หมวดหมู่:สงครามเกี่ยวข้องกับอียิปต์
หมวดหมู่:จักรวรรดิเซลจูก
หมวดหมู่:จักรวรรดิละติน
โรงเรียนปางศิลาทองศึกษา

**โรงเรียนปางศิลาทองศึกษา** เป็นโรงเรียนมัธยมศึกษา ประจำอำเภอปางศิลาทอง จังหวัดกำแพงเพชร สังกัดกรมสามัญศึกษา กระทรวงศึกษาธิการ ได้รับอนุมัติจัดตั้งประกาศเป็นโรงเรียนของรัฐบาล เมื่อวันที่ 18 กุมภาพันธ์ พ.ศ. 2536

โรงเรียนแห่งนี้มีชื่อเสียงด้านทีมกีฬาฟุตบอลหญิง ซึ่งมีผลงานอยู่ในระดับแถวหน้าของจังหวัด

## ประวัติ
โรงเรียนปางศิลาทองศึกษาเดิมเป็นโรงเรียนสาขาของโรงเรียน วังไทรวิทยาคม ในนามสาขาหินชะโงก ตำบลโพธิ์ทอง กิ่งอำเภอปางศิลาทอง จังหวัดกำแพงเพชร เริ่มก่อสร้างโดยบุคคล 3 ฝ่าย คือ
# นายอุดร เนื่องไชยยศ (อดีตอาจารย์ใหญ่โรงเรียนวังไทรวิทยาคม)
# นายจรัส ยามา (กำนันตำบลโพธิ์ทอง)
# นายเฉลียว ศรีวิเชียร (ไวยาวัจกรวัดหินชะโงก)

เมื่อปีการศึกษา พ.ศ. 2532 มีนักเรียนชั้นมัธยมศึกษาปีที่ 1 จำนวน 9 คน มีครูเทียวมาสอนจากโรงเรียนวังไทรวิทยาคม

ในปีการศึกษา 2533 โรงเรียนวังไทรวิทยาคมได้เข้าร่วมโครงการขยายโอกาสทางการศึกษา มีการรณรงค์ให้นักเรียนได้เรียนฟรีนักเรียนเข้ามาสมัครเรียนต่อในชั้นมัธยมศึกษาปีที่ 1 จำนวน 63 คน ทางกำนัน และนายเฉลียว ศรีวิเชียร เล็งเห็นความสำคัญของการศึกษาของบุตรหลาน จึงได้ตกลงกันให้ใช้โรงลิเกของวัดหินชะโงกเป็นที่เรียน และได้ปรึกษากันเพื่อหาที่ดินเพื่อใช้ในการ ก่อตั้งโรงเรียน และได้ที่ดินบริเวณเขาชุมแสง ซึ่งชาวบ้านยินยอม ให้จัดตั้งโรงเรียนได้

ในปีการศึกษา 2534 โรงเรียนรับสมัครนักเรียนชั้นมัธยมศึกษาปีที่ 1 ได้ 72 คน ทำให้เกิดปัญหาสถานที่เรียน กำนันจำรัส ยามา และนายเฉลียว ศรีวิเชียร พร้อมด้วย อาจารย์ดำรงค์ อิ้มทับ ซึ่งเป็นอาจารย์ใหญ่โรงเรียนวังไทรวิทยาคมในขณะนั้น ได้ตกลงกันสร้างอาคารเรียนชั่วคราวโดยใช้งบประมาณจากวัด โรงเรียน และกำนัน จึงทำให้มีสถานที่เรียน
                 
ในปีการศึกษา 2536 ประกาศจัดตั้งเป็นโรงเรียนชื่อว่า โรงเรียนโพธิ์ทองราษฎร์วิทยา โดยมี นายชาติชาย ระวังภัย เป็นครูใหญ่คนแรก ในปีการศึกษา 2537 เปลี่ยนชื่อโรงเรียนเป็น โรงเรียนปางศิลาทองศึกษา เพื่อให้สอดคล้องกับ อำเภอปางศิลาทอง และย้ายที่เรียนจากวัดหินชะโงกมาอยู่ที่บ้านเขาชุมแสง ซึ่งเป็นที่ดินที่ชาวบ้านมอบให้ ในการก่อสร้างโรงเรียน เนื้อที่ทั้งหมด 36 ไร่ 3 งาน 70 ตารางวา งบประมาณในการก่อสร้างครั้งแรกเป็นอาคารชุด ก.ข.ค. เป็นเงินประมาณ 10 ล้านบาท

## ผู้บริหาร
#นายพิเชตร์ บัวเถื่อน ผู้อำนวยการโรงเรียน
#นางศรีประไพร เจาะขาว รองผู้อำนวยการโรงเรียนกลุ่มงานบริหารวิชาการ
#นางสาวนันทนา เรียนไธสง รองผู้อำนวยการโรงเรียนกลุ่มงานบริหารงานบุคคล
#นายมนัชชัย แจ่มจร รองผู้อำนวยการโรงเรียนกลุ่มบริหารงานงบประมาณ
**หัวหน้าฝ่าย**
#นางนวลจันทร์ ธานัง หัวหน้าฝ่ายบริหารงานงบประมาณและบุคคล
#นายวิชัย สันทัศ หัวหน้าฝ่ายบริหารงานกิจการนักเรียน
#ว่าที่ร้อยตรีวิชาญชัย ซังหยง หัวหน้าฝ่ายบริหารงานทั่วไป
#นางสาวเกษศิรินทร์ คงกล้า หัวหน้าฝ่ายบริหารงานวิชาการ

## ศิษย์เก่าที่มีชื่อเสียง
* ดวงนภา ศรีตะลา - นักกีฬาฟุตบอลหญิงทีมชาติไทย

## อ้างอิง

## แหล่งข้อมูลอื่น
* เว็บไซต์โรงเรียนปางศิลาทองศึกษา
* 
* 

หมวดหมู่:โรงเรียนในจังหวัดกำแพงเพชร
หมวดหมู่:โรงเรียนมัธยมศึกษาประจำอำเภอในจังหวัดกำแพงเพชร
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษากำแพงเพชร
หมวดหมู่:โรงเรียนที่ก่อตั้งในปี พ.ศ. 2536
ซาราห์ แมคลาชแลน

**ซาราห์ แอนน์ แมคลาชแลน** ( )  นักร้อง นักดนตรี นักแต่งเพลงชาวแคนาดา  เป็นนักร้องเพลงป็อปบัลลาด มีระดับเสียงเมซโซ-โซปราโน (กลาง-สูง)   ผลงานอัลบั้มของเธอ มียอดขายทั่วโลกมากกว่า 40 ล้านแผ่น ชุดที่ขายดีที่สุดคือชุด *Surfacing* ผลงานปี 1997 ที่ได้รับการเสนอชื่อเข้าชิงรางวัลแกรมมี 3 รางวัล และได้รับ 2 รางวัล

## ประวัติ

* **ชีวิตช่วงต้น:** ซาราห์เกิดเมื่อวันที่ 28 มกราคม ค.ศ. 1968 ที่เมืองแฮลิแฟกซ์ รัฐโนวาสโกเชีย ประเทศแคนาดา เธอได้รับการอุปถัมภ์เลี้ยงดูโดยครอบครัวแมคลาชแลน และเริ่มเรียนดนตรีตั้งแต่อายุยังน้อย ทั้งอูคูเลเล่ เปียโนคลาสสิก และกีตาร์ ขณะเรียนอยู่ชั้นมัธยมปลาย เธอเคยเป็นนักร้องนำในวงร็อกชื่อ October Game
* **การเริ่มต้นอาชีพ:** หลังจากได้รับการทาบทามจากค่ายเพลงอิสระ Nettwerk เธอย้ายไปอยู่ที่แวนคูเวอร์และเซ็นสัญญาในที่สุด โดยมีอัลบั้มเปิดตัวชื่อ *Touch* ในปี 1988 ซึ่งประสบความสำเร็จในแคนาดา
* **ก้าวสู่ความสำเร็จระดับโลก:** อัลบั้มที่ทำให้อัลบั้มของเธอเป็นที่รู้จักในสหรัฐอเมริกาคือ *Fumbling Towards Ecstasy* (1993) แต่จุดสูงสุดในอาชีพของเธอคืออัลบั้มชุดที่ 4 ชื่อ ***Surfacing*** (1997) ซึ่งมียอดขายถล่มทลายและมีเพลงฮิตอย่าง "Building a Mystery", "Sweet Surrender", "Adia" และ "Angel"

## ผลงาน
### สตูดิโออัลบั้ม
* 1989 	Touch 
* 1991 	Solace 
* 1993 	Fumbling 
* 1997 	Surfacing 	
* 2003 	Afterglow 	
* 2006 	Wintersong
* 2010 	Laws of Illusion
* 2014 	Shine On

### บันทึกการแสดงสด
* 1992 	Sarah McLachlan Live EP 				
* 1999 	Mirrorball
* 2004 	Afterglow Live 		 		
* 2006 	Mirrorball: The Complete Concert 				
* 2006     Live from Etown: 2006 Christmas Special 	

## อ้างอิง

## แหล่งข้อมูลอื่น

* Official site
* 

หมวดหมู่:นักร้องแคนาดา
หมวดหมู่:นักดนตรีชาวแคนาดา
หมวดหมู่:ศิลปินสังกัดแอริสตาเรเคิดส์
หมวดหมู่:นักร้องเสียงเมซโซ-โซปราโน
หมวดหมู่:ผู้ที่ได้รับรางวัลแกรมมี
หมวดหมู่:บุคคลจากแฮลิแฟกซ์ (รัฐโนวาสโกเชีย)
โรงพยาบาล

[thumb|[เอโมจิแสดงภาพโรงพยาบาล]]
thumb|โรงพยาบาล

**โรงพยาบาล** หรือ **สถานพยาบาล** หรือ **ศูนย์การแพทย์** เป็นสถานที่สำหรับให้บริการด้านสุขภาพให้กับผู้ป่วย โดยมักที่จะมุ่งเน้นการส่งเสริม ป้องกัน รักษา และฟื้นฟูภาวะความเจ็บป่วย หรือโรคต่าง ๆ ทั้งทางร่างกายและทางจิตใจ

ปัจจุบันโรงพยาบาลได้ถูกแบ่งประเภทตามการดูแลควบคุมบริการเป็น โรงพยาบาลรัฐบาลและโรงพยาบาลเอกชน นอกจากนี้โรงพยาบาลยังถูกแบ่งเป็นสถานพยาบาลเฉพาะทางอีก เช่น สถาบันมะเร็งแห่งชาติ, โรงพยาบาลสงฆ์, โรงพยาบาลตา, โรงพยาบาลฟัน, สถาบันโรคผิวหนัง

## ดูเพิ่ม
* โรงพยาบาลในประเทศไทย

## บรรณานุกรม
* Chaney, Edward (2000),"'Philanthropy in Italy': English Observations on Italian Hospitals 1545-1789", in: *The Evolution of the Grand Tour: Anglo-Italian Cultural Relations since the Renaissance*, 2nd ed. London, Routledge, 2000. http://books.google.co.uk/books/about/The_evolution_of_the_grand_tour.html?id=rYB_HYPsa8gC
* Connor, J. T. H. "Hospital History in Canada and the United States," *Canadian Bulletin of Medical History,* 1990, Vol. 7 Issue 1, pp 93–104
* Crawford, D.S. Bibliography of Histories of Canadian hospitals and schools of nursing.

## แหล่งข้อมูลอื่น

* สถาบันโรคผิวหนัง กรมการแพทย์ กระทรวงสาธารณสุข
โอลีบายเดอะไนต์

***โอลีบายเดอะไนต์*** () เป็นผลงานสตูดิโออัลบั้มที่ 4 ของวงอเมริกันร็อกที่ชื่อ คิงส์ออฟลีออน ออกวางขายทั่วโลกเดือนกันยายน ค.ศ. 2008 การเขียนเพลงในอัลบั้มชุดนี้เริ่มจากตั้งแต่หลังการออกอัลบั้มชุดที่สามไม่กี่วัน อัลบั้มมีโปรดิวเซอร์คือ แองเจโล เพตราเลียและแจ็กไควร์ คิง บันทึกเสียงช่วงเดือนกุมภาพันธ์ 2008 ที่แบล็กเบิร์ดสตูดิโอ ในแนชวิลล์

โอลีบายเดอะไนต์ ประสบความสำเร็จด้านยอดขาย ขึ้นชาร์ทในท็อปเทน มากกว่า 10 ประเทศทั่วโลก อัลบั้มยังได้รับการยืนยันว่าเป็นอัลบั้มที่ขายดีที่สุดในออสเตรเลีย ในระดับ 8 แผ่นเสียงทองคำขาว มียอดขายอัลบั้มสูงสุดในปี 2008 ในประเทศออสเตรเลียและเป็นอัลบั้มขายดีที่สุดเป็นอันดับ 3 ในปี 2008 ในสหราชอาณาจักร และยังได้รับ 2 รางวัลบริตอวอร์ดส นอกจากนั้น มีสองซิงเกิลจากอัลบั้มที่ติดชาร์ท "Sex on Fire" ขึ้นอันดับ 1 ในสหราชอาณาจักรและออสเตรเลีย และชาร์ตฮ็อตโมเดิร์นร็อกแทร็กในอเมริกา และอันดับ 2 ในนิวซีแลนด์ ส่วนซิงเกิลที่สองของอัลบั้มคือ "Use Somebody" ติดชาร์ทอันดับ 2 ในสหราชอาณาจักร และอันดับ 2 ในออสเตรเลีย อัลบั้มนี้ยังได้รับการเสนอชื่อเข้าชิงรางวัลแกรมมี่ครั้งที่ 51 ในสาขาอัลบั้มร็อกยอดเยี่ยม กับเพลง "Sex on Fire"

## อ้างอิง

หมวดหมู่:อัลบั้มเพลงของคิงส์ออฟลีออน
หมวดหมู่:อัลบั้มเพลงในปี พ.ศ. 2551
โจนี มิตเชลล์

**โจนี มิตเชลล์** (), CC เกิดเมื่อวันที่ 7 พฤศจิกายน ค.ศ. 1943 เป็นนักดนตรี นักร้อง นักแต่งเพลง และจิตรกรชาวแคนาดา

มิตเชลล์เริ่มร้องเพลงในไนต์คลับเล็ก ๆ ในแถบตะวันตกของแคนาดาจากนั้นแสดงดนตรีในที่สาธารณะตามท้องถนนในโตรอนโต กลางทศวรรษ 1960 เธอออกจากเมืองไปนิวยอร์กซิตีที่เต็มไปด้วยเพลงโฟล์ก บันทึกเสียงอัลบั้มแรกในปี 1968 และประสบความสำเร็จครั้งแรกในฐานะนักแต่งเพลง ("Urge for Going", "Chelsea Morning", "Both Sides Now", "Woodstock") และเธอก็ก้าวมาเป็นนักร้อง จากนั้นมาตั้งรกรากทางใต้ของแคลิฟอร์เนีย มิตเชลล์ถือเป็นบุคคลสำคัญของดนตรีแนวโฟล์กร็อก  อัลบั้ม *Blue* ในปี 1971 ถือเป็นผลงานที่แข็งแรงและมีอิทธิพลที่สุดอัลบั้มหนึ่ง มิตเชลล์มีผลงานเพลงป็อปเช่นกัน อย่างเช่นเพลงดัง  "Big Yellow Taxi", "Free Man in Paris" และ "Help Me" สองเพลงหลังจากอัลบั้มขายดีที่สุดในปี 1974 ชุด *Court and Spark*

มิตเชลล์มีเสียงแบบโซปราโน กับสไตล์กีตาร์ที่กลมกลืนเด่นชัด และการเรียบเรียงเปียโน ที่ประสานกันอย่างซับซ้อน ผ่านแนวเพลงสไตล์ยุค 70 ที่เธอได้รับอิทธิพลจากเพลงแจ๊สอย่างมาก ผสมผสานกับเพลงป็อป โฟล์กและร็อก อย่างเช่นในผลงานชุดทดลองอย่าง *Hejira* ในปี 1976 เธอยังร่วมทำงานกับศิลปินแจ๊สอย่าง เวย์น ชอร์เตอร์, เจโค พาสโทเรียส, เฮอร์บีย์ แฮนค็อก และชาร์ลส มินกัส จากทศวรรษ 1980 เป็นต้นมา มิตเชลล์เริ่มมีผลานบันทึกเสียงและออกทัวร์น้อยลง เนื่องจากเธอหันหลังให้กับเพลงป็อป โดยจะทำผลงานที่ดียิ่งขึ้นโดยใช้เครื่องสังเคราะห์เสียงและมีเนื้อหาทักท้วงการเมืองในเนื้อเพลง ที่มักเอ่ยอ้างถึงสังคมผู้ชายและประเด็นสิ่งแวดล้อม ร่วมกับเนื้อหาความรักและอารมณ์

งานของมิตเชลล์เป็นที่ยอมรับทั้งกับนักวิจารณ์และนักดนตรี นิตยสารโรลลิงสโตน เรียกเธอว่า "หนึ่งในนักเขียนเพลงที่ดีที่สุด"  ขณะที่ออลมิวสิก พูดว่า "เมื่อธุลีเกิดขึ้น โจนี มิตเชลล์จะยืนเป็นสิ่งสำคัญและมีอิทธิพลให้กับศิลปินหญิงในปลายศตวรรษที่ 20" ในช่วงสิ้นสุดศตวรรษ มิตเชลล์มีอิทธิพลให้กับศิลปินหลากหลายแนวเพลงตั้งแต่อาร์แอนด์บีไปถึงอัลเทอร์เนทีฟร็อกจนถึงแจ๊ส มิตเชลล์ ยังเป็นจิตรกร เธอสร้างสรรค์ผลงานศิลปินบนปกอัลบั้มของเธอเอง และในปี 2000 เธออธิบายตัวเองไว้ว่า "จิตรกรบังเอิญโดยสภาวะแวดล้อม" เธอหยุดการทำงานเพลงหลายปี โดยมุ่งเน้นไปที่งานจิตรกรรม แต่ปี 2007 เธอออกผลงานอัลบั้มชุด *Shine* ถือเป็นผลงานอัลบั้มแรกในรอบ 9 ปี

## อ้างอิง

หมวดหมู่:นักร้องแคนาดา
หมวดหมู่:ศิลปินสังกัดรีพรีซเรเคิดส์
หมวดหมู่:ศิลปินสังกัดเกฟเฟนเรเคิดส์
หมวดหมู่:ศิลปินสังกัดอะไซลัมเรเคิดส์
หมวดหมู่:บุคคลจากรัฐแอลเบอร์ตา
หมวดหมู่:ผู้ที่ได้รับรางวัลแกรมมี สาขาศิลปินผู้ประสบความสำเร็จตลอดช่วงชีวิต
สงครามครูเสดครั้งที่ 6

[thumb|300px|[พระจักรพรรดิฟรีดริชที่ 2 ทรงพบกับอัล-คามิล]]
**สงครามครูเสดครั้งที่ 6** () (ค.ศ. 1228-ค.ศ. 1229) สงครามครูเสด ครั้งนี้เริ่มขึ้นเพียงเจ็ดปีหลังจากความล้มเหลวของสงครามครูเสดครั้งที่ 5 

## สมเด็จพระจักรพรรดิฟรีดริชที่ 2 และสมเด็จพระสันตะปาปา
สมเด็จพระจักรพรรดิฟรีดริชที่ 2 แห่งโรมันอันศักดิ์สิทธิ์ทรงมีส่วนบทบาทเกี่ยวข้องเป็นอันมากใน โดยการทรงส่งกองทัพจากเยอรมนีแต่พระองค์มิได้ทรงเข้าร่วมในการยุทธการโดยตรงแม้ว่าจะทรงได้รับการหว่านล้อมจากสมเด็จพระสันตะปาปาโฮโนริอุสที่ 3 และต่อมาสมเด็จพระสันตะปาปาเกรกอรีที่ 9 ก็ตาม เพราะทรงต้องจัดการปัญหาภายในในเยอรมนี และ อิตาลีให้เรียบร้อยเสียก่อนที่จะเข้าร่วมในสงครามครูเสด และทรงให้คำสัญญาว่าจะเข้าร่วมในสงครามหลังจากพระราชพิธีบรมราชาภิเษกเป็นจักรพรรดิโดยพระสันตะปาปาโฮโนริอุสที่ 3 ในปี ค.ศ. 1220 เสียก่อน

ในปี ค.ศ. 1225 พระจักรพรรดิฟรีดริชก็ทรงเสกสมรสกับโยลันเดอแห่งเยรูซาเลม (หรืออิสซาเบลลา) พระธิดาของจอห์นแห่งบริแอนน์ (John of Brienne) กษัตริย์แต่เพียงในนามของราชอาณาจักรเยรูซาเลม และ มาเรียแห่งมอนต์เฟอร์รัต จักรพรรดิฟรีดริชจึงทรงมีสิทธิในการอ้างสิทธิในราชบัลลังก์เยรูซาเลมที่ยังเหลืออยู่ซึ่งเป็นเหตุผลในการพยายามกู้เยรูซาเลมคืน ในปี ค.ศ. 1227 หลังจากเกรกอรีที่ 9ได้เป็นพระสันตะปาปา จักรพรรดิฟรีดริชและกองทัพของพระองค์ก็เดินทางโดยเรือจากบรินดิซิไปยังอัคโคแต่โรคระบาดที่เกิดขึ้นทำให้พระองค์จำต้องเดินทางกลับอิตาลี พระสันตะปาปาเกรกอรีที่ 9 จึงทรงประกาศคว่ำบาตรเพราะจักรพรรดิฟรีดริชทรงบิดพริ้วสัญญาในการเข้าร่วมสงครามครูเสด ซึ่งก็เป็นเพียงข้ออ้างเพราะจักรพรรดิฟรีดริชทรงพยายามรวบรวมอำนาจของพระองค์ในอิตาลีโดยการลิดรอนอำนาจของพระสันตะปาปามาเป็นเวลาหลายปีก่อนหน้านั้นแล้ว

พระสันตะปาปาเกรกอรีทรงกล่าวว่าเหตุผลในการทำการคว่ำบาตรเป็นเพราะจักรพรรดิฟรีดริชไม่ทรงเต็มพระทัยในการเข้าร่วมสงครามครูเสดมาตั้งแต่สงครามครูเสดครั้งที่ 5แล้ว พระสันตะปาปาเกรกอรีการคว่ำบาตรเป็นเพียงข้ออ้างเพราะความกลัวในความทะเยอทะยานของจักรพรรดิฟรีดริชในการขยายอำนาจของพระองค์ในคาบสมุทรอิตาลี จักรพรรดิฟรีดริชทรงพยายามเจรจาต่อรองกับพระสันตะปาปาเกรกอรีแต่ในที่สุดก็ทรงหันหลังให้ และทรงนำทัพไปยังซีเรีย ในปี ค.ศ. 1228 แม้ว่าจะยังทรงถูกคว่ำบาตรก็ตามและเสด็จถึงอัคโคในเดือนกันยายน

## อ้างอิง

## ดูเพิ่ม
* สงครามครูเสด 
* ประวัติศาสตร์คริสต์ศาสนา 
* จักรวรรดิโรมันอันศักดิ์สิทธิ์
* อัศวินทิวทัน
* ราชอาณาจักรไซปรัส
* อาณาจักรครูเสด

## แหล่งข้อมูลอื่น

*
หมวดหมู่:ประวัติศาสตร์ศาสนาคริสต์
หมวดหมู่:สงครามเกี่ยวข้องกับทวีปยุโรป
หมวดหมู่:สงครามเกี่ยวข้องกับตะวันออกกลาง
หมวดหมู่:สงครามเกี่ยวข้องกับเยอรมนี
หมวดหมู่:สงครามเกี่ยวข้องกับอิตาลี
หมวดหมู่:สงครามเกี่ยวข้องกับไซปรัส
หมวดหมู่:จักรวรรดิไบแซนไทน์
หมวดหมู่:อัศวินทิวทัน
สงครามครูเสดเด็ก

[thumb|300px |“สงครามครูเสดเด็ก” โดย [กุสตาฟว์ ดอเร (Gustave Doré)]]

**สงครามครูเสดเด็ก** () (ค.ศ. 1212) เป็นสงครามครูเสดที่เชื่อกันว่าเกิดขึ้นใน ค.ศ. 1212

“สงครามครูเสดเด็ก” เป็นชื่อที่ใช้เรียกเหตุการณ์จินตนาการและเหตุการณ์ที่เกิดขึ้นจริงหลายเหตุการณ์ที่เกิดขึ้นในปี ค.ศ. 1212 ที่อาจจะประกอบด้วยบางอย่างหรือทุกอย่างที่เกิดขึ้นดังนี้: การเห็นมโนทัศน์ของเด็กเยอรมันและฝรั่งเศส, ความประสงค์ที่จะเปลี่ยนมุสลิมในดินแดนศักดิ์สิทธิ์ให้หันมารับคริสต์ศาสนา, กลุ่มเด็กรวมตัวกันเดินทางลงไปยังอิตาลี และเด็กถูกค้าเป็นทาส

งานศึกษาที่พิมพ์ในในปี ค.ศ. 1977 ตั้งข้อสงสัยถึงความเป็นจริงของเหตุการณ์ที่เกิดขึ้นและนักประวัติศาสตร์หลายคนในปัจจุบันเชื่อว่า ผู้ที่เข้าร่วมในเหตุการณ์ (หรือส่วนใหญ่) มิใช่เด็กแต่เป็นกลุ่มคนจนที่เร่ร่อนในเยอรมนี และ ฝรั่งเศส ที่บ้างก็พยายามจะไปถึงดินแดนศักดิ์สิทธิ์หรือบ้างก็เพียงแต่ตั้งใจจะทำ เหตุการณ์ที่บรรยายกันมาในประวัติศาสตร์ส่วนใหญ่เป็นตำนานที่เล่าขานกันมาเป็นเวลาหลายศตวรรษ

## อ้างอิง

## บรรณานุกรม
* Frederick Russell, "Children's Crusade", *Dictionary of the Middle Ages*, 1989, ISBN 0-684-17024-8
* Peter Raedts, "The Children's Crusade of 1212", *Journal of Medieval History*, 3 (1977), summary of the sources, issues and literature.
* ''Chronica Regiae Coloniensis'' , a (supposedly) contemporary source. From the Internet Medieval Sourcebook.
* The Children's Crusade , from History House

## ดูเพิ่ม
* สงครามครูเสด 

หมวดหมู่:สงครามครูเสด
หมวดหมู่:ประวัติศาสตร์ศาสนาคริสต์
หมวดหมู่:สงครามเกี่ยวข้องกับทวีปยุโรป
หมวดหมู่:สงครามเกี่ยวข้องกับเยอรมนี
หมวดหมู่:สงครามเกี่ยวข้องกับฝรั่งเศส
โมบี้ (อัลบั้ม)

**โมบี้** () เป็นอัลบั้มชุดแรก ของ โมบี้ โดยใช้ชื่ออัลบั้มว่า **โมบี้** ออกจำหน่ายในปี 1992 อยู่ในต้นสังกัด ของ Instinct นี้เป็นอัลบั้มแนว เทคโน

## รายชื่อเพลง
### ออกจำหน่ายในสหรัฐอเมริกา
# "Drop a Beat"  – 4:20
# "Everything"  – 4:52
# "Yeah"  – 5:49
# "Electricity"  – 3:29
# "Next Is the E"  – 4:42
# "Mercy"  – 5:44
# "Go"  – 3:37
# "Help Me to Believe"  – 6:33
# "Have You Seen My Baby?"  – 4:09
# "Ah-Ah"  – 3:46
# "Slight Return"  – 4:30
# "Stream"  – 3:09

### ออกจำหน่ายในสหราชอาณาจักร
# "Everything"  – 4:52
# "Yeah"  – 5:49
# "Electricity"  – 3:29
# "Next Is the E"  – 4:42
# "Mercy"  – 5:44
# "Go"  – 3:37
# "Help Me to Believe"  – 6:33
# "Have You Seen My Baby?"  – 4:09
# "Ah-Ah"  – 3:46
# "Slight Return"  – 4:30
# "Stream"  – 3:09
# "Thousand"- 4:24

### The Story so Far
# "Ah Ah" - 3:46
# "I Feel It" (I Feel It Mix) - 5:57
# "Everything" - 4:52
# "Mercy" - 5:44
# "Help Me to Believe" - 6:32
# "Go" (Woodtick mix) - 6:32
# "Yeah" - 5:48
# "Drop a Beat" (The New Version) - 2:40
# "Thousand" - 4:24
# "Slight Return" - 4:29
# "Go" (Subliminal Mix Unedited Version) - 4:28
# "Stream" - 3:08

## อ้างอิง
* ข้อมูลอัลบั้ม 

หมวดหมู่:อัลบั้มเพลงในปี พ.ศ. 2535
หมวดหมู่:อัลบั้มเพลงของโมบี้
แอมเบียนต์ (อัลบั้ม)

**แอมเบียนต์** เป็น อัลบั้มชุดที่สอง ของ โมบี้ ออกจำหน่ายในปี 1993 อยู่ในต้นสังกัด ของ  Instinct

เป็นอัลบั้มสตูดิโออัลบั้มที่ 2 ของ โมบี้ ซึ่งเป็นอัลบั้มแนวแอมเบียนต์ ออกจำหน่ายเมื่อ พ.ศ. 2536

## รายชื่อเพลง
#"My Beautiful Blue Sky" – 5:19
#"Heaven" – 8:16
#"Tongues" – 5:37
#"J Breas" – 2:47
#"Myopia" – 4:46
#"House of Blue Leaves" – 6:20
#"Bad Days" – 2:27
#"Piano & String" – 1:35
#"Sound" – 1:11
#"Dog" – 7:35
#"80" – 2:05
#"Lean on Me" – 3:51

## แหล่งข้อมูลอื่น

*http://www.discogs.com/Moby-Ambient/release/14779

หมวดหมู่:อัลบั้มเพลงในปี พ.ศ. 2536
หมวดหมู่:อัลบั้มเพลงของโมบี้
เอเวอรีติงอิสรอง

**เอเวอรีติงอิสรอง** เป็นอัลบั้มชุดที่สาม ของ โมบี้ เป็นอัลบั้มสตูดิโออัลบั้มที่ 3 ของ โมบี้ ซึ่งเป็นอัลบั้มแนว อีเลคโทรนิกา ออกจำหน่ายเมื่อ พ.ศ. 2538 เขาค้นหาเสียงดนตรีใหม่ๆที่เป็นเอกลักษณ์มาใส่ไว้ในอัลบั้มชุดนี้

## รายชื่อเพลง
# "Hymn" – 3:17
# "Feeling So Real" – 3:21
# "All That I Need Is to Be Loved" – 2:43
# "Let's Go Free" – 0:38
# "Everytime You Touch Me" – 3:41
# "Bring Back My Happiness" – 3:12
# "What Love?" – 2:48
# "First Cool Hive" – 5:17
# "Into the Blue" (featuring Mimi Goese) – 5:33
# "Anthem" – 3:27
# "Everything Is Wrong" – 1:14
# "God Moving Over the Face of the Waters" – 7:21
# "When It's Cold I'd Like to Die" (featuring Mimi Goese) – 4:13

## แหล่งข้อมูลอื่น

* http://www.discogs.com/Moby-Everything-Is-Wrong/release/146990

หมวดหมู่:อัลบั้มเพลงในปี พ.ศ. 2538
หมวดหมู่:อัลบั้มเพลงของโมบี้
เพลย์ (อัลบั้ม)

**เพลย์** () เป็นอัลบั้ม ของ โมบี้ วางแผงเมื่อวันที่ 17 พฤษภาคม พ.ศ. 2541 โดยอัลบั้มชุดนี้เขาจะรวมเพลงแนวอื่นอย่าง เบรกบีท, ร็อก, ฮิปฮอป, ป็อป ดาวน์เท็มโป, และ กอสเปล

ซิงเกิลที่ได้รับความนิยมอย่างแพร่หลายของอัลบั้มนี้ได้แก่  "Porcelain" "Why Does My Heart Feel So Bad?" "Bodyrock" และ "South Side" โดยได้ศิลปินรับเชิญอย่าง เกว็น สเตฟานี 

## รายชื่อเพลง
#"Honey" – 3:28
#"Find My Baby" – 3:59
#"Porcelain" – 4:01
#"Why Does My Heart Feel So Bad?" – 4:24
#"South Side"* – 3:49 
#"Rushing" – 3:00
#"Bodyrock" – 3:36
#"Natural Blues" – 4:13
#"Machete" – 3:37
#"7" – 1:02
#"Run On" – 3:45
#"Down Slow" – 1:34
#"If Things Were Perfect" – 4:18
#"Everloving" – 3:25
#"Inside" – 4:48
#"Guitar Flute & String" – 2:09
#"The Sky Is Broken" – 4:18
#"My Weakness" – 3:37

## อ้างอิง

## แหล่งข้อมูลอื่น
* ข้อมูลเกี่ยวกับอัลบั้ม 

หมวดหมู่:อัลบั้มเพลงในปี พ.ศ. 2542
หมวดหมู่:อัลบั้มเพลงของโมบี้
แบด

**แบด** อาจหมายถึง
* แบด (อัลบั้ม) (Bad) อัลบั้มสตูดิโอของไมเคิล แจ็กสัน
** แบด (เพลงไมเคิล แจ็กสัน) จากผลงานชุดดังกล่าว
* แบด (ภาพยนตร์) (Bad) ภาพยนตร์ที่กำกับโดยแอนดี วอร์ฮอล
* แบด (เพลงยูทู) เพลงของวงยูทู
แกรี (รัฐอินดีแอนา)

**แกรี** () เป็นเมืองในสหรัฐอเมริกาตั้งอยู่ในรัฐอินดีแอนา โดยติดต่อกับทะเลสาบมิชิแกนทางด้านเหนือ และทางทิศตะวันตกติดต่อกับรัฐอิลลินอย เศรษฐกิจหลักของเมืองคือ อุตสาหกรรมเหล็ก

แกรีถูกนับเป็นส่วนหนึ่งของเขตมหานครชิคาโก ซึ่งตัวเมืองแกรีห่างจากดาวน์ทาวน์ของชิคาโกประมาณ 40 กิโลเมตร (25 ไมล์) มาทางตะวันออกเฉียงใต้ ประชากรในเมืองแกรีตามสำมะโน ค.ศ. 2020 มี 69,093 คน โดยแกรีถูกนับว่าเป็นเมืองที่มีประชากรมากเป็นลำดับที่ 11 ของรัฐอินดีแอนา

แกรีมักจะรู้จักในชื่อของบ้านเกิดของนักร้องอเมริกัน ไมเคิล แจ๊กสัน

## ภูมิอากาศ

## ประชากร

## อ้างอิง

## แหล่งข้อมูลอื่น

* City of Gary – เว็บไซต์ทางการ

หมวดหมู่:เมืองในรัฐอินดีแอนา
แกรี

**แกรี** อาจหมายถึง
* แกรี (รัฐอินดีแอนา) (Gary) เมืองในสหรัฐอเมริกา และบ้านเกิดของไมเคิล แจ๊กสัน
* แกรี โอลด์แมน (Gary Oldman) นักแสดงชาวอังกฤษ มีชื่อเสียงจากภาพยนตร์แดร็กคิวลา และ แฮร์รี พอตเตอร์ (ซิเรียส แบล็ก)
* แกรี คาสปารอฟ (Га́рри Ки́мович Каспа́ров) นักหมากรุกชาวรัสเซีย และแชมป์หมากรุกโลก
สงครามครูเสดนอร์เวย์

**สงครามครูเสดนอร์เวย์** () (ค.ศ. 1107 - ค.ศ. 1110) เป็นสงครามครูเสดที่เริ่มขึ้นใน ค.ศ. 1107 และสิ้นสุดลงใน ค.ศ. 1110 หลังสงครามครูเสดครั้งที่ 1 ที่นำโดยพระเจ้าซิเกิร์ดที่ 1 แห่งนอร์เวย์. พระเจ้าซิเกิร์ดที่ 1 เป็นพระมหากษัตริย์ยุโรปองค์แรกที่เข้าร่วมสงครามครูเสดที่เสด็จไปถึงดินแดนศักดิ์สิทธิ์และมิได้พ่ายแพ้ในยุทธการใดๆ ทั้งสิ้น ลักษณะการต่อสู้ของสงครามครั้งนี้คล้ายกับการปล้นสดมทำลายทรัพย์สินของไวกิงก่อนหน้านั้น แต่การกระทำครั้งนี้เป็นการกระทำเพื่อคริสต์ศาสนาฉะนั้นจึงถือกันว่าเป็นสี่งที่ “ควรค่า”

## อ้างอิง

## ดูเพิ่ม
* สงครามครูเสด 

หมวดหมู่:สงครามครูเสด
หมวดหมู่:ประวัติศาสตร์ศาสนาคริสต์
หมวดหมู่:สงครามเกี่ยวข้องกับทวีปยุโรป
หมวดหมู่:สงครามเกี่ยวข้องกับตะวันออกกลาง
หมวดหมู่:สงครามเกี่ยวข้องกับนอร์เวย์
หมวดหมู่:สงครามเกี่ยวข้องกับสเปน
จิตรกรรมเอกรงค์

[thumb|จิตรกรรมเอกรงค์โดย[คาซีมีร์ มาเลวิช]]
**จิตรกรรมเอกรงค์** () คือ ภาพที่เน้นไปทางสีโทนใดโทนหนึ่งเท่านั้น ยกตัวอย่างที่เห็นได้ชัดคือ ภาพขาวดำ เอกรงค์เทา ภาพเซเพีย (sepia) ส่วนภาพที่มีหลายสีนั้นเรียกว่าภาพ พหุรงค์ (polychrome)

ศิลปินที่มีชื่อเสียงในด้านจิตรกรรมเอกรงค์ได้แก่ อีฟว์ แกล็ง, คาซีมีร์ มาเลวิช, แกร์ฮาร์ท ริชเทอร์ เป็นต้น

หมวดหมู่:ศิลปะ
การตรวจสอบด้วยส่วนซ้ำซ้อนตามขวาง

ในทางโทรคมนาคม **การตรวจสอบด้วยส่วนซ้ำซ้อนตามขวาง** () หรือ **การตรวจสอบด้วยส่วนซ้ำซ้อนแนวตั้ง** () คือการตรวจสอบด้วยส่วนซ้ำซ้อนสำหรับกระแสข้อมูลบิตคู่ขนานที่มาพร้อมกัน โดยสร้างบิตตรวจสอบขึ้นมาหนึ่งครั้งต่อบิตคู่ขนานหนึ่งชุด จึงจำเป็นที่จะต้องมีช่องสัญญาณคู่ขนานเพิ่มสำหรับการส่งบิตตรวจสอบนี้ไปกับกระแสข้อมูล

คำนี้อาจหมายถึงการใช้แพริตีบิตหลักเดียว หรืออาจหมายถึงรหัสอื่นที่ใหญ่กว่าเช่นรหัสแฮมมิง (Hamming code)

หมวดหมู่:การตรวจหาและแก้ความผิดพลาด
เอกรงค์เทา

[thumb|280px|“Battesimo Della Gente” หนึ่งในศิลปะเอกรงค์โดย[อันเดรอา เดล ซาร์โตที่ใช้สีเทาและสีน้ำตาล (จิตรกรรมฝาผนังที่ฟลอเรนซ์ (ค.ศ. 1511-ค.ศ. 1526)]]
**ศิลปะเอกรงค์** หรือ **เอกรงค์เทา** () มาจากภาษาฝรั่งเศส “gris” ที่แปลว่าสีเทาเป็นคำที่ใช้สำหรับจิตรกรรมหรือศิลปกรรมที่เป็นเอกรงค์ (monochrome) หรือสีเดียวทั้งภาพที่มักจะเป็นระดับสีในกลุ่มสีเทาหรือสีน้ำตาลโดยเฉพาะที่ใช้ในการตกแต่ง หรือ เพื่อแสดงให้เห็นเหมือนเป็นภาพนูนหรือประติมากรรมนูน ศิลปะเอกรงค์บางชิ้นก็จะใช้ระดับเหลือบของสีที่กว้างกว่าที่กำหนดไว้เช่นในงานเขียนของอันเดรอา เดล ซาร์โตที่เห็นในภาพ หรืออาจจะเป็นงานสองสีเช่นหน้าต่างประดับกระจกสีที่เล่นสีเหลืองน้ำตาลเป็นต้น

ศิลปะเอกรงค์อาจจะเขียนโดยในการตกแต่งโดยตั้งใจเช่นการเขียนสีรองพื้นสำหรับการเขียนจิตรกรรมสีน้ำมัน หรือในการใช้เป็นหุ่นจำลองสำหรับให้ช่างแกะพิมพ์ บางครั้งรูเบนส์ก็จะให้ช่างเขียนร่างภาพเป็นเอกรงค์สำหรับให้ช่างแกะพิมพ์

การใช้เอกรงค์ไม่จำกัดอยู่แต่งเพียงในงานจิตรกรรมแต่อาจจะเป็นศิลปะในรูปแบอื่นๆ เช่นหน้าต่างประดับกระจกสี

## อ้างอิง

## ดูเพิ่ม
* จิตรกรรม 

## แหล่งข้อมูลอื่น

หมวดหมู่:จิตรกรรม
หมวดหมู่:จิตรกรรมฝาผนัง
หมวดหมู่:จิตรกรรมสมัยฟื้นฟูศิลปวิทยา
หมวดหมู่:จิตรกรรมบาโรก
หมวดหมู่:หน้าต่างประดับกระจกสี
หมวดหมู่:วิธีการเขียนงานจิตรกรรม
นิคโคโล ดา โทเล็นทิโน

**นิคโคโล มอรุซซิ** หรือที่รู้จักกันดีว่า **นิคโคโล ดา โทเล็นทิโน** () (ราว ค.ศ. 1350 – 20 มีนาคม ค.ศ. 1435) เป็นทหารรับจ้างหรือคอนดตติเอเรชาวอิตาลีของคริสต์ศตวรรษที่ 15

## ดูเพิ่ม
* ทหารรับจ้าง 

หมวดหมู่:บุคคลที่เกิดในปี พ.ศ. 1893
หมวดหมู่:ทหารรับจ้าง
หมวดหมู่:ทหารชาวอิตาลี
อันเดรอา เดล กัสตัญโญ

**อันเดรอา เดล กัสตัญโญ** () หรือ **อันเดรอา ดี บาร์โตโล ดี บาร์จิลลา** (;  – 19 สิงหาคม ค.ศ. 1457) เป็นจิตรกรยุคฟื้นฟูศิลปวิทยาของอิตาลีของคริสต์ศตวรรษที่ 15 ผู้มีความเชี่ยวชาญทางการเขียนจิตรกรรมฝาผนัง

อันเดรอา เดล กัสตัญโญได้รับอิทธิพลส่วนใหญ่จากมาซาชิโอและจอตโต ดี บอนโดเน งานของกัสตัญโญรวมทั้งจิตรกรรมฝาผนังภายในวัดซานตาอพอลโลเนียในฟลอเรนซ์ และภาพเหมือนบนหลังม้าของทหารรับจ้างอิตาลีผู้มีชื่อเสียงนิคโคโล ดา โทเล็นทิโนที่เขียนใน ค.ศ. 1456) ภายในมหาวิหารฟลอเรนซ์ กัสตัญโญมีอิทธิพลต่อตระกูลการเขียนแบบเฟอร์ราราของโคสิโม ทูรา, ฟรานเชสโค เดล คอสสา และ แอร์โคเล เดรอแบร์ติ

## ดูเพิ่ม
* จิตรกรรมฝาผนัง
* จิตรกรรมยุคฟื้นฟูศิลปวิทยาอิตาลี

## อ้างอิง

## อ่านเพิ่ม
* Horster, Marita. *Andrea del Castagno: Complete Edition with a Critical Catalogue*, 1980, Phaidon Press / Cornell University Press
* Spencer, John. *Andrea del Castagno and His Patrons*, 1991, Duke University Press

## แหล่งข้อมูลอื่น

* Andrea del Castagno at the National Gallery of Art

หมวดหมู่:บุคคลที่เกิดในคริสต์ทศวรรษ 1420
หมวดหมู่:จิตรกรชาวอิตาลี
หมวดหมู่:จิตรกรในคริสต์ศตวรรษที่ 15
หมวดหมู่:จิตรกรสมัยฟื้นฟูศิลปวิทยา
หมวดหมู่:บุคคลจากฟลอเรนซ์
ฮวางจินยี จอมนางหัวใจทระนง

**ฮวางจินยี จอมนางหัวใจทระนง** เป็น ซีรีส์เกาหลี จากสถานีโทรทัศน์ **KBS** ที่ดัดแปลงสร้างจากชีวิตจริงของ ฮวาง จินยี นางรำผู้มีชื่อเสียงที่สุดในสมัย ราชวงศ์โชซอน นำแสดงโดยฮา จี วอน

หมวดหมู่:ละครโทรทัศน์ช่องเคบีเอส‎
หมวดหมู่:ละครโทรทัศน์เกาหลีใต้ในปี พ.ศ. 2549
หมวดหมู่:ละครโทรทัศน์ที่มีฉากในยุคราชวงศ์โชซ็อน
หมวดหมู่:ละครโทรทัศน์แนวประวัติศาสตร์เกาหลีใต้
หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์เกาหลีใต้ในคริสต์ทศวรรษ 2000
ไมเคิล

**ไมเคิล** เป็นชื่อบุคคล อาจหมายถึง

; บุคคลในวงการบันเทิง
* ไมเคิล แจ็กสัน นักร้องชาวอเมริกัน
* ไมเคิล เบย์ ผู้กำกับชาวอเมริกัน
* ไมเคิล เจ. ฟอกซ์ นักแสดงชาวอเมริกัน
* ไมเคิล บูเบล นักร้องชาวแคนาดา

; นักวิทยาศาสตร์
* ไมเคิล ฟาราเดย์ นักฟิสิกส์ชาวอังกฤษ ผู้คิดค้นไดนาโม
* ไมเคิล กริฟฟิน นักฟิสิกส์ชาวอเมริกัน ผู้บริหารนาซา
* ไมเคิล โบเวนส์ นักปรัชญาชาวเบลเยียม

; นักกีฬา

* ไมเคิล จอร์แดน นักบาสเกตบอลชาวอเมริกัน
* ไมเคิล โอเวน นักฟุตบอลชาวอังกฤษ
* ไมเคิล คัตซิดิส นักมวยชาวออสเตรเลีย แชมป์ออสเตรเลียรุ่นไลท์เวท
* ไมเคิล คาร์บาฮาล นักมวยชาวอเมริกัน ได้รับเหรียญเงินในโอลิมปิกปี 2531
* ไมเคิล จอห์นสัน นักฟุตบอลชาวอังกฤษ
* ไมเคิล เฟ็ลปส์ นักว่ายน้ำชาวอเมริกัน ได้รับ 16 เหรียญทองในโอลิมปิก

; ศิลปิน
* มีเกลันเจโล (รู้จักในชื่อ ไมเคิล แองเจอโล) ศิลปินชาวอิตาลี
* ไมเคิล บีรุท นักออกแบบกราฟิก

## ดูเพิ่ม
* 

หมวดหมู่:ชื่อตัว
หมวดหมู่:ชื่อภาษาตะวันตก
หมวดหมู่:นามสกุล
ยาโกโปแห่งวารัซเซ

**บุญราศียาโกโปแห่งวารัซเซ** (; ) เป็นอาร์ชบิชอปแห่งเจนัว นักบันทึกเหตุการณ์ชาวอิตาลี ผู้ประพันธ์ “ตำนานทอง” ซึ่งเป็นชีวประวัตินักบุญสำคัญ ๆ รวบรวมขึ้นในปี ค.ศ. 1260 เป็นหนังสือที่นิยมแพร่หลายที่สุดเล่มหนึ่งในสมัยกลาง ท่านได้รับการประกาศเป็นบุญราศีที่เมืองเจนัวโดยสมเด็จพระสันตะปาปาปิอุสที่ 7 ในปี ค.ศ. 1816

## อ้างอิง

* Jacobus de Voraginehttp://www.britannica.com/EBchecked/topic/299131/Jacobus-de-Voragine

## ดูเพิ่ม
* ตำนานทอง

หมวดหมู่:บุคคลที่เกิดในปี พ.ศ. 1773
หมวดหมู่:บุญราศี
หมวดหมู่:บาทหลวงชาวอิตาลี
หมวดหมู่:สมาชิกคณะดอมินิกัน
หมวดหมู่:บุคคลในคริสต์ศตวรรษที่ 13
หมวดหมู่:นักเขียนชาวอิตาลี
หมวดหมู่:บุคคลจากแคว้นลีกูเรีย
มันโตวา

**มันโตวา** () หรือ **แมนชัว** () เป็นเมืองที่ตั้งอยู่ในแคว้นลอมบาร์เดียในประเทศอิตาลี มันโตวาเป็นเมืองหลวงของจังหวัดมันโตวา

มันโตวาถูกโอบรอบสามด้านด้วยทะเลสาบที่ขุดขึ้นในคริสต์ศตวรรษที่ 12 ที่ได้น้ำจากแม่น้ำมินโชที่มาจากทะเลสาบการ์ดา ทะเลสาบทั้งสามชื่อ ลาโกซูเปรีโอเร (Lago Superiore-ทะเลสาบใหญ่) ลาโกดีเมซโซ (Lago di Mezzo-ทะเลสาบกลาง) และลาโกอินเฟรีโอเร (Lago Inferiore-ทะเลสาบเล็ก) ทะเลสาบปาโจโล (ทะเลสาบที่สี่) เคยเป็นทะเลสาบสุดท้ายที่ล้อมเมืองแต่มาเหือดแห้งไปในคริสต์ศตวรรษที่ 18

มันโตวาได้รับการขึ้นทะเบียนเป็นมรดกโลกในปี ค.ศ. 2008 

## อ้างอิง

## แหล่งข้อมูลอื่น

หมวดหมู่:เมืองในแคว้นลอมบาร์เดีย
หมวดหมู่:แหล่งมรดกโลกในประเทศอิตาลี
ฟรันเชสโก ตราอีนี

**ฟรานเชสโค ทราอินิ** () เป็นจิตรกรยุคฟื้นฟูศิลปวิทยาของอิตาลีของคริสต์ศตวรรษที่ 14ผู้มีความเชี่ยวชาญทางการเขียนจิตรกรรมฝาผนังและฉากแท่นบูชา ฟรานเชสโค ทราอินิมีผลงานระหว่าง ค.ศ. 1321 ถึงปี ค.ศ. 1365 ในปิซาและโบโลนยา 

ทราอินิดูเหมือนจะได้รับอิทธิพลจากอันเดรอา ออร์ชานยา ทราอินิมีงานชิ้นเดียวเท่าที่ทราบ ในปี ค.ศ. 1345 ทราอินิลงชื่อและวันที่บนบานพับภาพที่เขียนให้กับบวัดซานตาคาเทรินาในปิซาเป็นภาพนักบุญโดมินิกและภาพฉากชีวิตนักบุญอีกแปดภาพที่ปัจจุบันอยู่พิพิธภัณฑ์แห่งชาติที่ปิซา นักวิชาการสันนิษฐานว่าจิตรกรรมฝาผนังขนาดใหญ่ที่แคมโปซานโตเป็นภาพที่ทราอินิเขียน ที่รวมทั้ง “การตัดสินครั้งสุดท้าย”  “ไฟนรก” “ตำนานนักพรต” และชิ้นที่มีชื่อเสียง “ชัยชนะของความตาย” (Il Trionfo della Morte) แต่นักวิชาการบางท่านกล่าวว่าภาพหลังนี้เขียนโดยบวยนามิโค บุฟฟาลมัคโค (Buonamico Buffalmacco)

ภาพ “ชัยชนะของความตาย” เขียนหลังจาก ค.ศ. 1350 เป็นงานศิลปะชิ้นที่ดีที่สุดและมีพลังที่สุดของศิลปะในกลุ่ม “ระบำมรณะ” ที่แสดงเป็นภาพความตายที่ปรากฏอยู่ทั่วไปและเป็นสิ่งที่ปราศจากความปราณี ซึ่งเป็นปฏิกิริยาต่อความสยดสยองของกาฬโรคระบาดในยุโรปในปลายคริสต์ทศวรรษ 1340

จิตรกรรมฝาผนังที่แคมโปซานโตได้รับความเสียหายอย่างหนักหรือถูกทำลายระหว่างการทิ้งระเบิดระหว่างสงครามโลกครั้งที่สอง

## อ้างอิง

*
*John White: *Art and Architecture in Italy 1250-1400*. Pelican History of Art 1993

## ดูเพิ่ม
* จิตรกรรมฝาผนัง
* จิตรกรรมแผง
* จิตรกรรมยุคฟื้นฟูศิลปวิทยาอิตาลี

## แหล่งข้อมูลอื่น

* ชีวประวัติของฟรานเชสโค ทราอินิที่ พิพิธภัณฑ์ศิลปะเว็บ
* ภาพเขียนของฟรานเชสโค ทราอินิที่ พิพิธภัณฑ์ศิลปะเว็บ

หมวดหมู่:จิตรกรชาวอิตาลี
หมวดหมู่:จิตรกรในคริสต์ศตวรรษที่ 14
หมวดหมู่:จิตรกรสมัยฟื้นฟูศิลปวิทยา
หมวดหมู่:บุคคลจากปิซา
บาร์ (หน่วยวัด)

**บาร์** () คือหน่วยวัดความดัน ถึงไม่ใช่หน่วยเอสไอ แต่สถาบันมาตรฐานและเทคโนโลยีแห่งชาติ (NIST) ก็ได้ยอมรับการใช้งานกับหน่วยเอสไออื่น ๆ  หน่วยบาร์เป็นที่ใช้กันอย่างกว้างขวางในการอธิบายความดัน เพราะว่ามีค่าเหมือนกันกับความดันบรรยากาศ สามารถใช้หน่วยนี้ได้อย่างถูกกฎหมายในกลุ่มสหภาพยุโรป 

## ปริมาณ
* 1 บาร์ = 100000 ปาสกาล (Pa) = 100 กิโลปาสกาล (ปาสกาลก็คือหน่วยนิวตันต่อตารางเมตร)
* 1 บาร์ = 1,000,000 แบรี (barye) = 1,000,000 ดายน์ต่อตารางเซนติเมตร (dyn/cm²)
* 1 บาร์ ≈ 0.98692 ความดันบรรยากาศ (atm)
* 1 บาร์ ≈ 14.5037744 ปอนด์ต่อตารางนิ้ว (psi)
ในทางกลับกัน
* 1 ปาสกาล =  บาร์
* 1 แบรี =  บาร์ = 1 ไมโครบาร์
* 1 ความดันบรรยากาศ ≈ 1.01325 บาร์
* 1 ปอนด์ต่อตารางนิ้ว ≈ 68.948 บาร์ = 68.948 มิลลิบาร์

## อ้างอิง

## แหล่งข้อมูลอื่น
* เว็บไซต์อย่างเป็นทางการของระบบเอสไอ: ตารางที่ 8 Non-SI units accepted for use with the SI
* การเปลี่ยนบาร์เป็นหน่วยความดันอื่น

หมวดหมู่:หน่วยความดัน
ลิแวนต์

**ลิแวนต์** (; ) หรือที่รู้จักกันโดยทั่วไปว่า **อัชชาม** () ตามความหมายดั้งเดิมหมายถึงบริเวณเมดิเตอร์เรเนียนตะวันออก แต่ในความหมายทางภูมิศาสตร์หมายถึงบริเวณอันกว้างใหญ่ในเอเชียตะวันตกทางฝั่งตะวันออกของทะเลเมดิเตอร์เรเนียน โดยมีเทือกเขาทอรัสเป็นเขตแดนทางตอนเหนือ ทะเลทรายอาหรับทางใต้ และทะเลเมดิเตอร์เรเนียนทางตะวันตก ขณะที่ทางตะวันออกเป็นเทือกเขาแซกรอส

ลิแวนต์เดิมมีความหมายอย่างหลวม ๆ หมายถึง "ดินแดนเมดิเตอร์เรเนียนทางตะวันออกของอิตาลี" มาจากภาษาฝรั่งเศสกลางที่แปลว่า "ตะวันออก" ในประวัติศาสตร์ การค้าขายระหว่างยุโรปตะวันตกกับจักรวรรดิออตโตมันเป็นเศรษฐกิจอันสำคัญของบริเวณนี้ คำว่าลิแวนต์โดยทั่วไปมีความหมายทางวัฒนธรรมมากกว่าที่จะเป็นพื้นที่ทางภูมิศาสตร์ที่ใดที่หนึ่งที่เฉพาะเจาะจง และความหมายของคำก็เปลี่ยนแปลงไปเรื่อย ๆ ตลอดมาในประวัติศาสตร์ วัฒนธรรม และทัศนคติในการอ้างอิง

## ประเทศที่ตั้งอยู่บริเวณลิแวนต์
*ประเทศจอร์แดน
*ประเทศเลบานอน
*ประเทศอิสราเอล
*ปาเลสไตน์
*ประเทศซีเรีย

## แผนที่

ไฟล์:The Levant 3.png|บริเวณที่เรียกว่าลิแวนต์
ไฟล์:Modern Levant.PNG|บริเวณที่เรียกว่าลิแวนต์ปัจจุบันที่ประกอบด้วยจอร์แดน เลบานอน อิสราเอล ดินแดนปาเลสไตน์ และซีเรีย


## ดูเพิ่ม
* ตะวันออกกลาง 

## หมายเหตุ

## อ้างอิง

*Braudel, Fernand, *The Mediterranean and the Mediterranean World in the Age of Phillip II*
* Julia Chatzipanagioti: Griechenland, Zypern, Balkan und Levante. Eine kommentierte Bibliographie der Reiseliteratur des 18. Jahrhunderts. 2 Vol. Eutin 2006. ISBN 3981067428
*http://www.levantine.plus.com/index.htm. Levantine Heritage Site. Includes many oral and scholarly histories, and genealogies for some Levantine Turkish families.


หมวดหมู่:ภูมิภาคในทวีปยุโรป
หมวดหมู่:ภูมิภาคในทวีปเอเชีย
หมวดหมู่:ทวีปเอเชีย
หมวดหมู่:ตะวันออกกลาง
หมวดหมู่:สงครามครูเสด
หมวดหมู่:ภูมิภาคในประวัติศาสตร์
หมวดหมู่:ตะวันออกใกล้
ดอเจแห่งเวนิส

[thumb|240px|ภายเหมือนของดยุก[เลโอนาร์โด โลเรดันแต่งกายตามธรรมเนียม “corno ducale” (จิโอวานนี เบลลินี หลัง ค.ศ. 1501, หอศิลป์แห่งชาติ, ลอนดอน)]]
**ดอเจแห่งเวนิส** (; เวนิส: ) มาจาก “Doge” (ภาษาเวนิส) หรือ “Doxe” ที่มาจากภาษาละติน “Dux” ที่หมายถึงผู้นำทางทหาร ภาษาอิตาลีใช้ “Duce” ดยุกแห่งเวนิสเป็นตำแหน่งประมุขของสาธารณรัฐเวนิสที่ใช้กันมากว่าหนึ่งพันปี เป็นตำแหน่งเลือกตั้งตลอดชีพโดยชนชั้นเจ้านายในนครรัฐ ผู้ที่ได้รับเลือกมักจะเป็นผู้มีอาวุโสสูงที่สุดและเป็นผู้มีปฏิภาณไหวพริบดีที่สุด ความสามารถในการรักษาดุลยภาพระหว่างการมีพิธีรีตองอย่างเจ้านายและความเป็นสาธารณรัฐที่ทำให้เวนิสเป็นตัวอย่างที่ดีของ "สาธารณรัฐพาณิชยนาวี" (Maritime republics) หรือสาธารณรัฐที่เหล่าพ่อค้าและชนชั้นสูงมีอิทธิพลอย่างชัดเจน

## ที่มา
จากบทบันทึกของจอห์น ดีคอนแห่งเวนิส (John, deacon of Venice) ผู้ประพันธ์ “พงศาวดารเวนิส” (Chronicon Venetum) ที่เขียนในปี ค.ศ. 1000 สำนักของดยุกก่อตั้งเป็นครั้งแรกในเวนิสราว ค.ศ. 700 แทนที่ระบบองค์กร (tribune) ที่ปกครองเวนิสในสมัยแรก แต่ไม่เป็นที่ทราบว่าดยุกองค์แรกๆ จะเป็นผู้ที่แทนของจักรวรรดิไบแซนไทน์หรือไม่ ดยุกก็เช่นเดียวกับพระจักรพรรดิมีตำแหน่งตลอดชีพและเป็นประมุขทั้งทางด้านการเมือง การศาสนา และการสงคราม

## อ้างอิง

## ดูเพิ่ม
* เวนิส 
* สาธารณรัฐเวนิส 
 

หมวดหมู่:ประเทศอิตาลี
*
เคาน์ตีแอโน

**อาณาจักรเคานต์แห่งแอโน** (; ; ) เป็นดินแดนในประวัติศาสตร์ในกลุ่มประเทศแผ่นดินต่ำในเครือจักรวรรดิโรมันอันศักดิ์สิทธิ์ ปกครองโดยเคานต์แห่งแอโน 

อาณาจักรเคานต์แห่งแอโนประกอบด้วยจังหวัดแอโนในเบลเยียมปัจจุบันและทางตอนใต้ของจังหวัดนอร์ของฝรั่งเศส 

ในสมัยโรมันแอโนตั้งอยู่ในจังหวัดโรมันชื่อแกลเลียเบลจิกาและโลว์เออร์เจอร์เมเนีย และเป็นที่ตั้งถิ่นฐานของชนเคลต์จนกระทั่งมาแทนด้วยชนเจอร์มานิคที่เป็นการยุติอำนาจการปกครองของจักรวรรดิโรมัน ในปัจจุบันอาณาจักรเคานต์แห่งแอโนเดิมตั้งอยู่ในเบลเยียมและฝรั่งเศส

## อ้างอิง

## ดูเพิ่ม
*จักรวรรดิโรมันอันศักดิ์สิทธิ์

รัฐสิ้นสภาพของฝรั่งเศส
รัฐสิ้นสภาพของเบลเยียม
หมวดหมู่:รัฐในจักรวรรดิโรมันอันศักดิ์สิทธิ์
หมวดหมู่:รัฐและดินแดนที่ก่อตั้งในคริสต์ศตวรรษที่ 9
หมวดหมู่:สิ้นสุดในคริสต์ศตวรรษที่ 18
หมวดหมู่:กลุ่มสิบเจ็ดมณฑล
พริซซันเนอร์ออฟเลิฟ

"**Prisoner of Love**'" เป็นซิงเกิลภาษาญี่ปุ่นลำดับที่ 21 (จากทั้งหมด 30) โดยวางจำหน่ายในวันที่ 21 พฤษภาคม พ.ศ. 2551 เป็นซิงเกิลแรกของเธอที่ออกมาในรูปแบบซีดี+ดีวีดี  ส่วนเพลงในซิงเกิลอย่าง "Prisoner of Love (Quiet Version)" ได้ถูกนำไปเป็นเพลงประกอบละครญี่ปุ่นเรื่อง Last Friend  ซึ่งได้รับรางวัลเพลงประกอบละครยอดเยี่ยมจากงานประกาศผลรางวัลโทรทัศน์ครั้งที่ 57 ของญี่ปุ่นอีกด้วย

## มิวสิกวิดีโอ
ในมิวสิกวิดีโอของซิงเกิลนี้ โดยถ่ายทอดเลียนแบบเรื่องราวของเธอในการทำเพลงในห้อง ๆ หนึ่ง ทั้งการแต่งเพลง แต่งเสียงและขับร้อง

## รายการแทรค
*เวอร์ชัน CD+DVD 
CD Tracklist 
#Prisoner of Love
#Prisoner of Love: Quiet Version
#Prisoner of Love (Original Karaoke)
#Prisoner of Love: Quiet Version (Original Karaoke)
DVD Tracklist
#Prisoner of Love (Video Clip)

## ยอดดาวน์โหลด
ในวันที่ 13 พฤษภาคม พ.ศ. 2551 ทาง "Barks.jp" ได้รายงานสรุปยอดรวมดาวน์โหลดทั้งหมด 1.5 ล้านครั้ง  ในวันที่ 7 กรกฎาคม พ.ศ. 2551 Yahoo!Japan รายงานสรุปยอดรวมดาวน์โหลดทั้งหมด 2.9 ล้านครั้ง ในวันที่ 2 กันยายน พ.ศ. 2551 RIAJ รายงานสรุปยอดรวมดาวน์โหลดทั้งหมด 1 ล้านครั้ง

## ชาร์ต
### Oricon sales chart

## อ้างอิง

หมวดหมู่:ซิงเกิลในปี พ.ศ. 2551
เคาน์ตีช็องปาญ

[thumb|240px|[ตราอาร์มเดิมของอาณาจักร]]
**อาณาจักรเคานต์แห่งช็องปาญ** () เป็นอดีตอาณาจักรที่ปกครองโดยเคานต์แห่งช็องปาญ ตั้งอยู่ในบริเวณแคว้นช็องปาญาร์แดนในประเทศฝรั่งเศสปัจจุบัน

อาณาจักรเคานต์แห่งช็องปาญก่อตั้งขึ้นในปี ค.ศ. 950 และสิ้นสุดลงในปี ค.ศ. 1316 ช็องปาญแยกตัวออกมาจากทรัว ในปลายคริสต์ศตวรรษที่ 11 โดยมีอูกเป็นผู้ดำรงตำแหน่งเป็นเคานต์แห่งช็องปาญคนแรก เมื่อหลุยส์ผู้ทรงเป็นเคานต์แห่งช็องปาญขึ้นครองราชย์ต่อจากพระราชบิดาพระเจ้าฟิลิปที่ 4 เป็นพระเจ้าหลุยส์ที่ 10 แห่งฝรั่งเศสในปี ค.ศ. 1314 อาณาจักรเคานต์แห่งช็องปาญก็ตกไปเป็นดินแดนของทรัพย์สินส่วนพระมหากษัตริย์ เคานต์แห่งช็องปาญแต่ในนามมีตำแหน่งเป็น “seneschal” แห่งฝรั่งเศสด้วย

## อ้างอิง

## ดูเพิ่ม
* ลำดับเหตุการณ์ในทรัว

หมวดหมู่:รัฐสิ้นสภาพในประเทศฝรั่งเศส
หมวดหมู่:รัฐและดินแดนที่ก่อตั้งในคริสต์ศตวรรษที่ 10
หมวดหมู่:สิ้นสุดในคริสต์ศตวรรษที่ 14
ดีปเฮาส์

**ดีปเฮาส์** () เป็นแนวดนตรีของดนตรีเฮาส์ ที่รวมองค์ประกอบของดนตรีชิคาโกเฮาส์ ดิสโก้ ดนตรีโซลยุค 80 แจ๊ส-ฟังก์ และดีทรอยต์เทคโน ส่วนเพลงแจ๊สก็มีอิทธิพลต่อดนตรีดีปเฮาส์โดยมักดึงองค์ประกอบของคอร์ดอันซับซ้อนมากกว่าไทรแอดพื้นฐาน ที่ทำให้เพลงมีความไม่กลมกลืนกันเล็กน้อย ส่วนดนตรีดิสโก้เป็นอิทธิพลอย่างมากต่อดนตรีดีปเฮาส์ ในรูปแบบของการร้องใช้มีการใช้เสียงร้องมากกว่าดนตรีเฮาส์อื่น ๆ คุณภาพเสียงร้องอันทรงพลัง ช้า และแสดงให้เห็นถึงความไม่กลมกลืนบางส่วนของเมโลดี้

## อ้างอิง

หมวดหมู่:ดนตรีเฮาส์
หมวดหมู่:ประเภทดนตรีอิเล็กทรอนิกส์แดนซ์
กัมโปซันโตโมนูเมนตาเล

thumb|280px|ทุ่งศักดิ์สิทธิ์แห่งปิซา
**กัมโปซันโตโมนูเมนตาเล** () หรืออนุสรณ์สุสานเป็นสิ่งก่อสร้างที่มีความสำคัญทางประวัติศาสตร์ที่ตั้งอยู่ทางตอนเหนือของ “จตุรัสปาฏิหาริย์” ในปิซาในอิตาลี

“กัมโปซันโต” แปลตรงตัวว่า “ทุ่งศักดิ์สิทธิ์” เพราะเชื่อกันว่าก่อสร้างขึ้นบนดินที่ไปขนมาจากกลโกธาที่นำกลับมายังปิซาโดยอูบัลโด เด ลันฟรันชีอาร์ชบิชอปแห่งปิซาขณะนั้นเมื่อเดินทางกลับจากสงครามครูเสดครั้งที่ 4 ในคริสต์ศตวรรษที่ 12 ตำนานอ้างว่าร่างที่ฝังในดินที่มาจากเยรูซาเลมจะเน่าเปื่อยภายในยี่สิบสี่ชั่วโมง

บริเวณสุสานตั้งอยู่บนซากหอล้างบาปเดิมของโบสถ์ซานตาเรพาราตา โบสถ์ที่เคยตั้งอยู่ตรงที่เป็นที่ตั้งของมหาวิหารปีซาปัจจุบัน การใช้คำว่า “อนุสาวรีย์” ประกอบคำเรียกสุสานก็เพื่อแสดงความแตกต่างจากสุสานที่ก่อตั้งขึ้นหลังจากนั้นที่มีชื่อว่า “camposanto vecchio” (ทุ่งศักดิ์สิทธิ์เก่า)

## อ้างอิง
* 

## ดูเพิ่ม
* ปิซา

## แหล่งข้อมูลอื่น

หมวดหมู่:สุสาน
หมวดหมู่:สถาปัตยกรรมสมัยฟื้นฟูศิลปวิทยา
รัฐสุลต่านรูม

**รัฐสุลต่านรูม** (, ) เป็นรัฐสุลต่านเซลจูกตุรกี ที่ปกครองอาณาบริเวณส่วนใหญ่ของอานาโตเลียระหว่างปี พ.ศ. 1603 จนถึงปี พ.ศ. 1851 โดยมีเมืองหลวงอยู่ที่อิซนิคและต่อมาคอนยา เนื่องจากอาณาจักรสุลต่านเป็นอาณาจักรที่มีการเคลื่อนย้ายอยู่เสมอฉะนั้นเมืองอื่นเช่นเคย์เซรีและซิวาสต่างก็ได้เป็นเมืองหลวงอยู่ระยะหนึ่ง ในสมัยที่รุ่งเรืองที่สุดอาณาจักรสุลต่านแห่งรูมมอาณาบริเวณครอบคลุมกลางตุรกีตั้งแต่เมืองท่าอันทาลยา-อลันยาบนฝั่งทะเลเมดิเตอร์เรเนียนไปจนถึงไซนอพบนฝั่งทะเลดำ ทางตะวันออกอาณาจักรสุลต่านก็ผนวกรัฐต่างๆ ของตุรกีไปจนถึงทะเลสาบวาน ทางด้านตะวันตกสุดก็มีอาณาบริเวณไปจรดบริเวณเดนิซลิและบริเวณทะเลอีเจียน

## ศัพทมูล
คำว่า “Rûm” อาหรับที่ใช้เรียกโรมัน เซลจูกเรียกอาณาจักรของตนเองว่า “รูม” เพราะกองทัพมุสลิมต่างๆ ถือว่าบริเวณนี้เคยเป็นดินแดนที่ถือว่าเป็นดินแดน “โรมัน” มาแต่โบราณหรือของจักรวรรดิโรมันตะวันออก นักประวัติศาสตร์ตุรกีสมัยปัจจุบันเรียกอาณาจักรนี้ว่า “รัฐสุลต่านอานาโตเลีย” (“Anadolu Selçukluları”) หรือเมื่อไม่นานมานี้ก็เรียกว่า “เซลจูกแห่งตุรกี” (“Türkiye Selçukluları”) หรือบางครั้งก็มีบ้างที่เรียกว่า “รัฐสุลต่านคอนยา” หรือ “รัฐสุลต่านไอโคเนียม” ในบันทึกที่เขียนในตะวันตก ส่วนในประเทศไทยช่วงต้นกรุงรัตนโกสินทร์ เรียกอาณาจักรนี้ว่า หรุ่ม หรือ หรุ่มโต้ระกี่ ตามที่ปรากฏในโคลงภาพคนต่างภาษาช่วงรัชสมัยของพระบาทสมเด็จพระนั่งเกล้าเจ้าอยู่หัว 

## ประวัติ
รัฐสุลต่านรูมมีความรุ่งเรืองที่สุดในปลายพุทธศตวรรษที่ 16 ถึงต้น พุทธศตวรรษที่ 17 เมื่อยึดเมืองท่าสำคัญบนฝั่งทะเลเมดิเตอร์เรเนียนและบนฝั่งทะเลดำจากจักรวรรดิไบแซนไทน์ได้ ภายในอานาโตเลียเซลจูกก็ทำการค้าขายโดยใช้ระบบสถานีคาราวาน (caravanserai) โดยการตั้งที่พักผู้ขนย้ายสินค้าเป็นระยะๆ ที่เป็นการช่วยให้ความสะดวกแก่การขนย้ายสินค้าจากอิหร่านและเอเชียกลางไปยังเมืองท่าต่างๆ รัฐสุลต่านรูมมีความสัมพันธ์ทางการค้าที่แน่นหนากับสาธารณรัฐเจนัวก็ก่อตั้งขึ้นในสมัยนี้ ความมั่งคั่งที่เพิ่มขึ้นทำให้เซลจูกสามารถผนวกรัฐต่างๆ ในตุรกีที่ก่อตั้งขึ้นทางตะวันออกได้หลังจากยุทธการมันซิเคิร์ต (Battle of Manzikert) ที่รวมทั้งดินแดนของดานิชเมนด์ส (Danishmends), เมงกือเซ็ค (Mengücek), ซัลตุคลุ (Saltuklu) และ อาร์ตูคลุ (Artuklu) สุลต่านเซลจูกสามารถต่อต้านนักรบครูเสด แต่ในปี พ.ศ. 1786 ก็มาเพลี่ยงพล้ำต่อจักรวรรดิมองโกลที่เข้ามารุกราน ในที่สุดเซลจูกก็กลายเป็นเมืองขึ้นของมองโกล และแม้ว่าชนชั้นบริหารจะพยายามรักษาความเป็นรัฐสุลต่านไว้แต่ในที่สุดอำนาจของอาณาจักรสุลต่านก็เสื่อมโทรมลงในราวครึ่งหลังของพุทธศตวรรษที่ 17 และสลายตัวไปในสิบปีแรกของพุทธศตวรรษที่ 18

ในช่วงสิบปีสุดท้ายบริเวณรัฐสุลต่านรูมก็เป็นบ่อเกิดของราชรัฐเล็กๆ น้อยๆ ที่ก่อตัวขึ้น (Beyliks) ที่รวมทั้งออสมันกลู (Osmanoğlu) ที่รุ่งเรืองขึ้นมาแทนที่เป็นจักรวรรดิออตโตมัน

## อ้างอิง

## ดูเพิ่ม
* จักรวรรดิไบแซนไทน์
* จักรวรรดิออตโตมัน

หมวดหมู่:รัฐสิ้นสภาพในทวีปเอเชีย
หมวดหมู่:จักรวรรดิเซลจูก
หมวดหมู่:รัฐและดินแดนที่ก่อตั้งในคริสต์ศตวรรษที่ 11
หมวดหมู่:สิ้นสุดในคริสต์ศตวรรษที่ 14